E tot se verifiquèc, ath delà, cossent damb çò qu’auien planejat es dus frairs abans dera sua peleja, pr’amor qu’es dues esposes quedèren prenhades era madeisha net: amainadèren eth madeish dia e ara madeisha ora, e era de Chamseddin, visir d’Egipte, amainadèc ua mainada qu’era sua beresa non auec parièr en tot eth país; e era de Nureddin, de Bassra, amainadèc a un mainatge tan beròi que non n’auie un aute coma eth en tot eth mon.